Mennyi a 3-as szám helyi értéke a 4356-ban?
Majd meglátod, minél többet gyakorolsz,
annál természetesebbé fog ez az egész válni,
de ha nekem éppen ilyen feladattal van dolgom,
akkor úgy szoktam csinálni,
hogy átírom a számot összeg alakba.
Ha a 4356-ot átírom összeg alakba
– különböző színekkel fogom csinálni –
szóval a 4356 egyenlő
– gondolj csak arra, hogy hogy mondjuk ki a számot –
tehát egyenlő 4000 + 300 + 50 + 6.
Erre ugye rájöhetsz már csak abból is, ahogy kimondjuk a számot.
Négyezer-háromszázötvenhat.
De gondolkodhatunk másképpen is.
A 4356 ugyanaz, mintha azt mondanánk, hogy
4 ezres meg 3 százas meg 5 tízes meg 6.
A 6 helyett mondhatjuk azt, hogy hat egyes.
Ha tehát visszatérünk az eredeti számhoz,
a 4356 ugyanaz, mint
– ezt most ide felülre írom –
4 ezres, 3 százas, 5 tízes és 6 egyes.
Tehát ha azt kérdezik,
hogy mi a helyi értéke a hármasnak a 4356-ban
– ezzel a hármassal foglalkozunk itt –,
ennek a helyi értéke száz,
ez a százasok helyén áll.
Ha itt 4 lenne,
akkor 4 százasunk lenne.
Ha itt egy 5-ös lenne, akkor 5 százasunk lenne.
Ez a harmadik jobbról.
Ez az egyesek helye, tehát 6 egyes van,
5 tízes, 3 százas.
A válasz tehát az, hogy 100 a helyi értéke.